jkorsvik/nowiki_second_scrape_merged huggingface dataset:
Robert Brown

Robert Brown (født 21. desember 1773 i Montrose, død 10. juni 1858 i London) var en britisk (skotsk) botaniker og vitenskapsmann. Han er kjent som oppdageren av brownsk bevegelse, og som finneren eller autoren bak en rekke botaniske arter og grupper, derav muskatnøttfamilien.


== Liv og virke ==
Brown studerte medisin ved University of Edinburgh, og dro i 1800 som skipslege og botaniker med en vitenskapelig ekspedisjon til Australia. Han arbeidet fra 1805 til 1810 med materialet han samlet, og regnes som autor for om lag 1 200 arter bare i vestre Australia alene. Brown utga tidenes første australske flora.
Brown arbeidet mye med utforsking av cellekjernen, og under studier av sneller og mose i 1827 oppdaget han små partikkelbevegelser i pollen oppløst i væske. Disse bevegelsene viste seg å være et viktig ikke-kvantifiserbart element i partikkelfysikken, og fikk navnet brownske bevegelser.
Autornavnet R.Br. brukes for planter som Brown har beskrevet.


== Priser (utvalg) ==
1839 – Copleymedaljen


== Referanser ==


== Eksterne lenker ==
(en) Robert Brown (botanist) – kategori av bilder, video eller lyd på Commons 
(en) Robert Brown (botanist) – galleri av bilder, video eller lyd på Commons 
«Robert Brown’s Australian Botanical Specimens, 1801–1805 at the BM» Arkivert 20. oktober 2012 hos Wayback Machine. (engelsk)
«What Brown Saw and You Can Too», om Robert Brown og hans epokegjørende observasjon (engelsk)
Åreskutan

Åreskutan er et fjell som ligger vest i Jämtland i Sverige. Det ligger i det populære slalåmområdet Åre. Fjellet strekker seg til 1 420 moh. En skiheis går opp til 1 270 moh. Ved endestasjonen på heisen ligger en liten restaurant kalt "Stormköket".


== Fotnoter ==
Sosial- og trygghetsdepartementet (Island)

Sosial- og trygghetsdepartementet (islandsk: Félags- og tryggingamálaráðuneytið) er et departement på Island. Departementet ble opprettet i 1987, og minister siden 2009 har vært Ásta Ragnheiður Jóhannesdóttir fra Samfylkingin.


== Se også ==
Liste over Islands sosial- og trygghetsministre


== Eksterne lenker ==
Offisielt nettsted
Shi Chaoyi

Shi Chaoyi (kinesisk: 史朝義; pinyin: Cháoyì; æranavn: Xiǎnshèng (顯聖); død 763) var den siste keiseren av Yan-statens (styrte fra 761 til 763), som ble opprettet under An Lushan-opprøret mot det kinesiske Tang-dynastiet. Han var Shi Simings eldste sønn, og han styrta og drepte faren i et statskupp i 761 og tok over som keiser. Han klarte riktignok ikke å skaffe seg farens undersåtters troskap, og ble til slutt beseiret av Tang og uighur-khaganatets forente styrker. Han begikk selvmord i kamp.


== Referanser ==
Europavei 653

Europavei 653 går mellom Torniyiszentmiklós og Letenye i Ungarn. Veiens lengde er rundt 20 km.
Det er planlagt å forlenge E653 til Maribor i Slovenia når motorvei A5 i Slovenia er ferdig i 2013. 


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Enontekis

Enontekis (finsk: Enontekiö; nordsamisk: Eanodat) er en kommune i landskapet Lappland i Finland. Den grenser til Storfjord, Kåfjord, Nordreisa og Kautokeino i Norge, i tillegg til Kittilä, Muonio og Enare i Finland, og til Kiruna i Sverige. Kommunesenteret er tettstedet Hetta, andre tettsteder i kommunen er Kaaresuvanto og Kilpisjärvi. En av Finlands største fosser, Pihtsusköngäs, ligger i kommunen, det samme gjør landets høyeste punkt, på Háldi. Treriksrøysa mellom Norge, Sverige og Finland utgjør kommunens og Finlands vestligste punkt på fastlandet.Enontekis var før 1809 en del av Sverige, men ble gitt til Finland ved freden i Fredrikshamn. Dette området skapte da den finske kilen mot Norge.  
Det er to ødemarksområder i kommunen, Käsivarsi ødemarksområde og Tarvantovaara ødemarksområde.
Europavei 8 mellom Tromsø og Åbo går gjennom kommunen. Kommunen har flyplass med sesongvise ruteflygninger til Helsingfors.
I Enontekis er finsk og nordsamisk offisielle språk. I 2009 var 9,7 % av befolkningen samisktalende, men rundt dobbelt så mange regner seg som samer.


== Referanser ==


== Eksterne lenker ==
Offisielt nettsted 
(en) Enontekiö – kategori av bilder, video eller lyd på Commons
Kittilä

Kittilä (nordsamisk: Gihttel, enaresamisk: Kittâl) er en kommune i landskapet Lappland i Finland. Områdene Levi og Sirkka noen mil nord for tettstedet Kittilä er populære feriesteder for vintersport. Kommunen er en innenlandskommune som kun grenser til finske kommuner. Her ligger blant annet Kittilä lufthavn.

Nordøstover veiforbindelse til Inari, ca 190 km hvorav ca. 35 km grusvei. Veien går gjennom villmarksområder.  Veien passerer Pokka, som har europeisk kulderekord på minus 51,5 grader.
I Kittilä kommune ligger Europas største gullgruve, Agnico Kittilä. 


== Kjente personer fra Kittilä ==
Kalervo Palsa, artist
Arto Paasilinna, forfatter og journalist
Reidar Särestöniemi, artist
Einari Junttila, artist
Reijo Raekallio, artist


== Referanser ==


== Kilder ==
(no) Kittilä i Store norske leksikon


== Eksterne lenker ==
Offisielt nettsted 
(en) Kittilä – kategori av bilder, video eller lyd på Commons 
(en) Kittilä – galleri av bilder, video eller lyd på Commons
Europavei 675

Europavei 675 går mellom Agigea i Romania og Kardam i Bulgaria. Veiens lengde er rundt 55 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Kittilä lufthavn

Kittilä lufthavn (IATA: KTT, ICAO: EFKT) er en flyplass som betjener deler av Lappland i Finland. I 2008 passerte lufthavnen 265 564 passasjerer, noe som tilsvarer en økning fra 2007 på 10,4 %, og gjør den til den nest største lufthavnen i Lappland etter Rovaniemi.


== Destinasjoner ==


== Se også ==
Liste over største flyplasser i Norden


== Referanser ==


== Eksterne lenker ==
(en) Offisielt nettsted 
(fi) Offisielt nettsted 
(en) Kittilä Airport – kategori av bilder, video eller lyd på Commons 
Finavia Flight Connections Arkivert 5. mai 2015 hos Wayback Machine.
Bobby Rahal

Robert Woodward «Bobby» Rahal (født 10. januar 1953 i Medina, Ohio) er en amerikansk racerfører og racingteameier. Rahal vant i sin karriere som fører 24 løp, deriblant Indy 500.


== CART ==


=== Som fører ===
Vant i 1986 hele CART-serien, der også seieren i Indy 500 inngikk.  Han vant også serien i 1987 og 1992.


=== Som eier ===
Sammen med David Letterman eier i teamet Rahal Letterman Racing.


== Formel 1 ==
I 1978 kjørte Rahal to løp for Wolf-teamet.
Han ble i 2000 ansatt som team manager i Jaguar Racing, men fikk sparken da han forsøkte å selge Eddie Irvine til Jordan-teamet.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, kursiv indikerer raskeste runde)


== Referanser ==


== Eksterne lenker ==
(en) Bobby Rahal – kategori av bilder, video eller lyd på Commons 
(de) Bobby Rahal – Munzinger Sportsarchiv 
(en) Bobby Rahal – racing-reference.info 
(en) Bobby Rahal – Driver Database 
(en) Bobby Rahal på Internet Movie Database 
Rahal Letterman Racing
Profil hos rahal.com
Slaget ved Tsushima

Slaget ved Tsushima (japansk: 対馬海戦; Tsushima-kaisen; russisk:  Цусимское сражение; Tsusimskoje srazjenije), vanligvis kjent som sjøslaget i Japanhavet (日本海海戦, Nihonkai-kaisen) i Japan, var det siste og avgjørende sjøslaget under den russisk-japanske krig i 1904 og 1905. Det ble utkjempet 27. til 28. mai 1905 (14.-15. mai i den julianske kalenderen som da ble brukt i Russland i Tsushimastredet. Den japanske flåten under admiral Tōgō Heihachirō ødela to tredjedeler av den russiske flåten under admiral Zinovij Petrovij Rozjestvenskij i slaget. Historikeren Edmund Morris har kalt dette slaget det største sjøslaget siden Trafalgar. Slaget ved Tsushima var det eneste større slaget utkjempet med før-dreadnought-slagskip. 


== Eksterne lenker ==
(en) Battle of Tsushima – kategori av bilder, video eller lyd på Commons
Ríkisútvarpið

Ríkisútvarpið (RÚV) (norsk oversettelse: rikskringkastingen) er Islands statlige kringkastingsselskap. RÚV sender varierte programmer til hele Island gjennom to radiokanaler og én fjernsynskanal. Kringkasteren tilbyr programmer i alle sjangre, som nyheter, sport, kulturprogrammer, underholdningsprogrammer, barneprogrammer og nyheter på islandsk tegnspråk. RÚV finansieres av lisenspenger og reklameinntekter. Kringkastingssjef er Stefán Eiríksson.


== Fjernsyn ==
RÚV driver to tv-kanaler:

RÚV – (tidligere kalt Sjónvarpið, norsk: Fjernsynet) er hovedkanalen som ble etablert i 1966 og hadde sin første sending 30. september samme år. Kanalen sender hovedsakelig nyheter, sport, kulturprogrammer, barneprogrammer, amerikanske og britiske filmer og underholdningsprogrammer. De to mest kjente programmene som sendes, er humorprogrammet Spaugstofan og nyhetsprogrammet Fréttir, íþróttir og veður (Nyheter, sport og vær). Kanalsjef er Skarphéðinn Guðmundsson.
RÚV 2 – avlastningskanal for RÚV. Kanalen sender både nasjonalt og regionalt, men har ikke faste, daglige sendinger. Brukes ved store begivenheter innen idrett, nyheter og kultur både på Island og i utlandet.


== Radio ==
RÚV kringkaster to 24-timers radiokanaler: 

Rás 1 (Kanal 1) – sender klassisk musikk, og programmene dreier seg hovedsakentlig om nyheter, sport, vær, kunst, historie, islandsk språk og litteratur. Kanalen startet sine sendinger i 1930.
Rás 2 (Kanal 2) – sender populærmusikk, og programmene dreier seg hovedsakentlig om nyheter, vær, ting som skjer og musikkprogrammer om rock og pop. Kanalen startet sine sendinger i 1983, og er den mest populære radiokanalen på Island. Kanalen publiserer også en ukentlig hitliste over de 20 mest spilte sangene den siste uken, kalt Vinsældarlisti Rásar 2 (Kanal 2s toppliste).Rondó – nisjekanal som sender klassisk musikk og jazz.


== Referanser ==


== Eksterne lenker ==
(is) Offisielt nettsted
Anette Stai

Anette Stai (født 1961) er en tidligere norsk modell med internasjonal karriere. 
Stai er født i Drammen som Karen Anette Stai, men vokste opp på en gård på Nesodden.
Hun arbeidet i en årrekke som modell i Paris, New York og Milano og 1980 ble hun kåret til «Face of the 80s». Hun ble omtalt som Norges første «supermodell». Hun har etter modellkarrieren arbeidet som PR-ansvarlig for Louis Vuitton (2005–2010).Hun har gitt ut bøkene Crazy business - fotomodellens dagbok (1983) og Midt i livet: Å leve med seg selv og andre (2003).Hun ble gift første gang i 1988 med musiker Torstein Bieler, og andre gang med Jan-Eric Arnesen.


== Diskografi ==
Tom Mathisen & Herodes Falsk: Showbiz (1988)
Dag Lauvland: 1 Step Closer (1989)
Anita Skorgan: Proud to Be Your Lover/Love Isn't Easy (1990)
Anita Skorgan: Basic (1990)
Secret Mission: Call Out Her Name/Stay by My Side (1991)
Anita Skorgan: Hele veien (2009)


== Referanser ==


== Eksterne lenker ==
(en) Anette Stai på Internet Movie Database
Den ekstratropiske syklonen Klaus

Den ekstratropiske syklonen Klaus var en ekstratropisk syklon eller orkan som rammet store deler av det sentrale og sørlige Frankrike, nordlige Spania, Andorra og deler av Italia i januar 2009. Klaus var den mest ødeleggende siden orkanene Lothar og Martin i desember 1999. Den førte til store skader i Frankrike og Spania, særlige det nordlige Spania.
26 mennesker mistet livet. I tillegg ble den offentlige transporten rammet, og anslagsvis 1,7 millioner hjem i det sørvestlige Frankrike og titusener av hjem i Spania opplevde strømbrudd. Det ble også registrert omfattende skader på eiendom og skogsområder. Middelvindhastigheten ble målt til over 170 km/t (118 km/t og mer er orkan), med vindkast på opptil 216 km/t. Dette tilsvarer omtrent Nyttårsorkanen 1992.
Otto Kaiser

Otto Kaiser (født 8. mai 1901, død 7. juni 1977) var en østerriksk kunstløper som deltok under de olympiske vinterleker 1928 i St. Moritz.
Kaiser vant en olympisk sølvmedalje i kunstløp under 1928 i St. Moritz. Han kom på andreplass i parløp sammen med Lilly Scholz bak det franske paret Pierre Brunet og Andrée Joly


== OL-medaljer ==
1928  St. Moritz -  Sølv i kunstløp, parløp


== VM-medaljer ==
1929  Budapest -  Gull i kunstløp, parløp sammen med Lilly Scholz
1925  Wien -  Sølv i kunstløp, herrer
1926  Berlin -  Sølv i kunstløp, parløp sammen med Lilly Scholz
1927  Wien -  Sølv i kunstløp, parløp sammen med Lilly Scholz
1928  London -  Sølv i kunstløp, parløp sammen med Lilly Scholz
1925  Wien -  Bronse i kunstløp, parløp sammen med Lilly Scholz


== Referanser ==


== Eksterne lenker ==
(en) Otto Kaiser – Olympics.com 
(en) Otto Kaiser – Olympic.org 
(en) Otto Kaiser – Olympedia 
(en) Otto Kaiser – Sports-Reference (OL-resultater – arkivert) 
(en) Otto Kaiser – databaseOlympics.com (arkivert)
Lilly Scholz

Lilly Scholz (født 18. april 1903, død ukjent) var en østerriksk kunstløper som deltok under de olympiske vinterleker 1928 i St. Moritz.
Scholz vant en olympisk sølvmedalje i kunstløp under 1928 i St. Moritz. Hun kom på andreplass i parløp sammen med Otto Kaiser, bak det franske paret Pierre Brunet og Andrée Joly


== OL-medaljer ==
1928  St. Moritz -  Sølv i kunstløp, parløp


== VM-medaljer ==
1929  Budapest -  Gull i kunstløp, parløp sammen med Otto Kaiser
1926  Berlin -  Sølv i kunstløp, parløp sammen med Otto Kaiser
1927  Wien -  Sølv i kunstløp, parløp sammen med Otto Kaiser
1928  London -  Sølv i kunstløp, parløp sammen med Otto Kaiser
1925  Wien -  Bronse i kunstløp, parløp sammen med Otto Kaiser


== Eksterne lenker ==
(en) Lilly Scholz – Olympics.com 
(en) Lilly Scholz – Olympic.org 
(en) Lilly Scholz – Olympedia 
(en) Lilly Scholz – Sports-Reference (OL-resultater – arkivert) 
(en) Lilly Scholz – databaseOlympics.com (arkivert)
Kolari

Kolari er en kommune i landskapet Lappland i Finland. Kommunen grenser til Pajala kommune i Sverige og til noen andre kommuner i finsk Lappland. Kommunen har finsk som eneste språk.
Kommunen ligger ved Muonio älv, som danner grensen mot Sverige. I kommunen finnes vintersportsstedet Ylläs ved fjellet Yllästunturi (718 moh).
Kolari jernbanestasjon er den nordligste stasjonen på det finske jernbanenettet, og ligger 1 067 kilometer nord for Helsingfors sentralstasjon.


== Kjente personer ==
Pertti Teurajärvi, langrennsløper


== Eksterne lenker ==
Offisielt nettsted 
(en) Kolari – kategori av bilder, video eller lyd på Commons
Muonio

Muonio (tidligere kalt Muonionniska, nordsamisk: Muoná) er en kommune i landskapet Lappland i Finland. Kommunen grenser til Enontekis, Kittilä, Kolari og i vest til svenske Pajala.


== Eksterne lenker ==
Offisielt nettsted 
(en) Muonio – kategori av bilder, video eller lyd på Commons
Vestfold Hills

Vestfold Hills er et område på om lag 500 km² med lave, isfrie fjellrygger beliggende på Ingrid Christensen Kyst i Princess Elizabeth Land, Antarktis. Fjellryggene varierer i høyde mellom 30 og 100 meter, men høyeste punkt måler 159 moh. Området utgjøres av tre halvøyer delt av trange fjorder.


== Historie ==
Vestfold Hills ble oppdaget på Lars Christensens Thorshavn-ekspedisjon 1934–1935 av kaptein Klarius Mikkelsen, og det ble foretatt ilandstigning her 20. februar 1935. Fjellryggene ble kalt opp etter Vestfold, hjemfylket til «Thorshavn» og hovedsetet for den norske hvalfangsten i Sørishavet.Området ble kartlagt ved bruk av flyfotografering på den fjerde Thorshavn-ekspedisjonen i 1936–1937. Det var leid inn et fly av typen Stinson Reliant med en aksjonsradius på ca. 1 200 km, og flyger var Viggo Widerøe. Hubert Wilkins foretok også landinger her i 1939, og han oppførte en steinvarde på Walkabout Rocks med en boks som inneholder en beskrivelse av hans visitt. Denne varden er står på Antarktistraktatens liste over historiske steder og kulturminner i Antarktis.


== Biologi ==
Vestfold Hills har en unik biologi med flere innsjøer, både med ferskvann og med saltvann. Noen av de saltholdige er mer enn 13 ganger så salte som sjøvann, og har frysepunkt ned mot -18°C. Om sommeren kan vannet i de saltholdige innsjøene nå 35°C fordi isen på overflaten stenger solenergien inne. Dette gir opphav til et høytt spesialisert og sjeldent liv, blant annet av alger og bakterier.


== Referanser ==


== Kilder ==
Jeff Rubin (2005). Antarctica (engelsk). Lonely Planet. s. 263–264. ISBN 1740590945.
Eesti Televisioon

Eesti Televisioon (ETV) (norsk oversettelse: Estisk televisjon) er Estlands eldste tv-kanal. Kanalen hadde sine første sendinger 19. juli 1955. De aller fleste programmene på kanalen er på estisk, men noen er også på russisk. Kanalen har vært medlem av Den europeiske kringkastingsunion (EBU) siden 1993. I februar 2018 hadde ETV en nasjonal seerandel på 17,6 prosent og var Estlands største tv-kanal.


== Historie ==
1. januar 1993 ble ETV medlem i Den europeiske kringkastingsunion. I mai 2002 hadde Estland ansvaret for å sende Eurovision Song Contest.
9. januar 2006 lanserte ETV tjenesten ETV24 med nyheter på internett, tekst-tv og på hovedkanalen om natten.
1. juni 2007 slo EVT seg sammen med ER (Eesti Raadio) og ble til Eesti Rahvusringhääling (den estiske allmennkringkaster). ETV24 byttet navn til ERR Uudiset (ERR nyheter), mens de ordinære tv-kanalene har fortsatt å bruke samme navn som tidligere. I motsetning til NRKs lisensavgift blir den estiske allmennkringkasteren finansiert av de kommersielle tv-selskapene i landet, ved at de betaler en avgift på 15 prosent av sine inntekter til Eesti Rahvusringhääling. ETV har siden 2002 vært reklamefri.
1. juli 2010 ble arbeidet med omleggingen til digitalt bakkenett fullført, og det analoge bakkenettet ble slått av fire dager senere.


== Kjente ETV-journalister ==
Maire Aunaste, Anu Välba, Katrin Viirpalu, Reet Linna, Monika Tamla, Kadri Hinrikus, Astrid Kannel, Margus Saar, Aarne Rannamäe, Meelis Kompus, Peeter Kaldre, Mati Talvik, Marko Reikop, Urmas Vaino


== Referanser ==


== Eksterne lenker ==
Offisielt nettsted 
(en) Eesti Televisioon – kategori av bilder, video eller lyd på Commons
Pelkosenniemi

Pelkosenniemi er en kommune i landskapet Lappland i Finland. Målformen i kommunen er kun finsk. Kommunen ligger i innlandet, noe som gjør at den verken grenser til havet eller noe annet land, men kun andre finske kommuner i Lapplands län.


== Eksterne lenker ==
Offisielt nettsted 
(en) Pelkosenniemi – kategori av bilder, video eller lyd på Commons
Pello (Finland)

Pello (før 1949: Turtola) er en kommune i landskapet Lappland i Finland. Finsk er eneste målformen i kommunen.
De arrangerte kalottmesterskapet i Nordiske grener i 1969.
På andre siden av Torne älv ligger det lille svenske tettstedet Pello som har under 200 innbyggere.


== Eksterne lenker ==
Offisielt nettsted 
(en) Pello – kategori av bilder, video eller lyd på Commons
Posio

Posio er en kommune i den sørøstlige delen av landskapet Lappland i Finland. Kommunen har et totalt areal på 3 544,81 km2, hvorav 565 km2 består av innsjøer. Her går blant annet Europavei 63 forbi. Finsk er eneste målform i kommunen. Kommunens administrasjonssenter er Ahola. Kommunen grenser til Rovaniemi, Kemijärvi, Ranua, Salla, Kuusamo, Taivalkoski og Pudasjärvi. Posio er vennskapskommune med Nesseby i Finnmark siden 1997.
Kommunens navn Posio betyr «bakluken på en samisk gamme». Skog- og fiskeressursene er store i kommunen. Per 2003 var 54,3 % av arbeidsstyrken i kommunen sysselsatt innen service-og tjenesteyting, 23,4 % innen primærnæringene og 17,4 % innen industri og produksjon.
Naturen i Posio domineres av elver og sjøer, samt skog og fjell. Det er over 3 000 innsjøer og små vann i kommunen. Kitkajärvi, Livojärvi, Ala-Suolijärvi og Ylä-Suolijärvi er de største innsjøene i kommunen. Området er høytliggende, på det meste 200–300 meter over havet.


== Pentik ==
Posio er kjent for interiørdesign-bedriften Pentik, som har 80 utsalg i Norden. I Norge har Pentik sitt eneste utsalg på GlasMagasinet i Oslo. Selskapet har sitt hjemsted og keramikkfabrikk i Posio, og produserer et variert utvalg produkter under sitt eget merkenavn i samarbeid med utvalgte internasjonale samarbeidspartnere. Over en million produkter fremstilles ved keramikkfabrikken i Posio hvert år. Bedriften sysselsetter en stab på over 300 ansatte. Selskapet ble stiftet av Anu Pentik og Topi Pentikäinen i 1973. 


== Eksterne lenker ==
(fi) Offisielt nettsted 
(en) Posio – kategori av bilder, video eller lyd på Commons
Wijk aan Zee

Wijk aan Zee (uttale: /ʋɛik aːn zeː/) er en liten by ved kysten i kommunen Beverwijk i provinsen Noord-Holland i Nederland. Byen har ca. 2400 innbyggere. Tata Steel Chess, tidligere kalt Corus chess tournament eller på norsk Corus-turneringen i sjakk og før det igjen kalt Hoogovens-turneringen, avholdes hvert år i denne byen. På grunn av sin beliggenhet ved Nordsjøen har Wijk aan Zee blitt et populært reisemål blant turister. 


== Eksterne lenker ==
Offisielt nettsted 
(en) Wijk aan Zee – kategori av bilder, video eller lyd på Commons 
Cultural Village Website (engelsk)
New Times for the Villages (essay by Bert Kisjes and Carin Giesen) (engelsk)
Ranua

Ranua er en kommune i landskapet Lappland i Finland. Kommunen ligger på grensen mellom Lappland og Norra Österbotten 


== Vennskapskommuner ==
 Iwasaki, Japan (siden 1990)
Haakon Lind

Haakon Fredrik Lind (født 11. august 1906 på Kampen i Oslo, død 28. juni 1955 i Oslo) var en norsk bokser. Han ble født og vokste opp på Kampen i Oslo. 
Lind ble med i Sportsklubben '09 som 13-åring. Han ble Oslo-mester i fjærvekt i 1925 og AIF-mester samme år. Han ble norgesmester i lettvekt i 1928 med Kongepokalen, og deltok i OL i Amsterdam i 1928. 
Lind ble proffbokser i 1929 og senere trener for Sportsklubben 1909. Han var i 1944 trener for det norske rikspolitiet i Sverige. Han fortsatte som lærer ved Statens gymnastikkskoles Militære linje i Oslo i 1945. I 1949 var han trener for Tysklandsbrigaden. Sekundant for den norske boksetroppen i Helsingfors i 1952. Han var med å stifte Torshov arbeidersamfunn.
Haakon var en aktiv forkjemper for boksesporten og skrev en rekke artikler i aviser og presse. Han bokset hundrevis av oppvisningskamper til inntekt for veldedige formål.


== Referanser ==


== Eksterne lenker ==
(en) Haakon Lind – Olympedia 
(en) Haakon Lind – Sports-Reference (OL-resultater – arkivert) 
(en) Haakon Lind – BoxRec
Svend Rønning

Svend Hersleb Rønning (født 18. mai 1919 i Kragerø) er en norsk forfatter.
Rønning vokste opp på Nordstrand i Oslo. Han tok handelsskole og reklameudannelse før han studerte litteratur i USA, Sør-Amerika og England. Under krigen startet han reklamebyrået Studio Modern, hvorigjennom han også deltok i motstandskampen.
Han begynte etterhvert som skribent, ved siden opphold i ulike yrker som landbruk, skogbruk, skole og industri. Han debuterte i 1960 med Ønsker meg deg, som han fikk Gyldendals pris for. Han har i alt skrevet 13 bøker: romaner, noveller, drama og én barnebok. Forfatterskapet er preget av Rønnings mange reiser, blant annet i Sør-Amerika.
Han har vært styremedlem i P.E.N. Norge og var med på etableringen av Norsk forening for kriminalreform (KROM). 
Dønninger : festskrift til Svend Rønning på 60-årsdagen 18.mai 1979 var redigert av Sverre Ingstad, og ble utgitt på Novus forlag. 


== Referanser ==


== Kilder ==
Aftenposten, 18. mai 1989
Savukoski

Savukoski (nordsamisk: Suovvaguoika, enaresamisk: Suovâkuoškâ) er en kommune i landskapet Lappland i Finland. Ordføreren i kommunen heter Mauri Aarrevaara, og 99,6 % av befolkningen snakker finsk, 0,2 % snakker svensk, 0,1 % snakker samisk, mens 0,2 % av befolkningen snakker andre språk. Det bor kun 1 215 mennesker i kommunen, og arealet er på hele 6 496 km². Det gjør at det er en av kommunene i Finland med lavest befolkningstetthet.
Nils Kvilekvål

Nils Kvilekvål (født 27. september 1934) er en norsk forfatter. 
Han debuterte i 1972 med Våg å stå som Daniel og har skrevet både romaner og noveller.


== Verk ==
1972 – Våg å stå som Daniel (Noveller)
1974 – Fattige Augusta (Noveller)
1977 – Alle englers natt (Roman)
1983 – Polarlys (Roman)
1987 – Stella Maris (Roman)
1990 - Bilder i mørket (Noveller)


== Kilder ==
Presentasjon av Nils Kvilekvål i Forfatterkatalogen på Forfattersentrums nettsider


== Eksterne lenker ==
Digitaliserte bøker av Nils Kvilekvål i Nasjonalbiblioteket
Tervola

Tervola er en kommune i landskapet Lappland i Finland. Kommunen er kun finskspråklig.